S-734/2010

Mál þetta sem dómtekið var í dag er höfðað með ákæru lögreglustjórans á Suðurnesjum útgefinni 14. september sl. á hendur Ó-kk-þgf H-kk-þgf kt. 000000-0000, Suðurgötu 31, Reykjanesbæ

I. (008-2008-12434)

Fyrir umferðarlagabrot, með því að hafa laugardaginn 27. september 2008, ekið bifreiðinni PJ280, sviptur ökuréttindum, austur Skólaveg í Reykjanesbæ.

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

II. (008-2008-13151)

Fyrir umferðarlagabrot, með því að hafa miðvikudaginn 15. október 2008, ekið bifreiðinni PJ280, sviptur ökuréttindum, norður Hafnargötu í Reykjanesbæ.

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

III.  (008-2008-15925)

Fyrir umferðarlagabrot, með því að hafa laugardaginn 20. desember 2008, ekið bifreiðinni PJ280, sviptur ökuréttindum, á Hafnargötu móts vð bensínstöðina N1 í Reykjanesbæ.

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

IV.  (008-2009-2487)

Fyrir umferðarlagabrot, með því að hafa laugardaginn 07. mars 2009, ekið bifreiðinni SH624, sviptur ökuréttindum, suður Suðurgötu í Reykjanesbæ.

Telst háttsemi þessi varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

V. (008-2009-10508)

Fyrir umferðarlagabrot, með því að hafa, laugardaginn 19. september 2009, ekið án ökuréttinda bifhjólinu MLB28 suður Suðurgötu í Reykjanesbæ.

Telst háttsemi þessi varða við 1. mgr. 48. gr. sbr. 1. mgr. 100. gr. umferðarlaga nr. 50/1987.

VI.  (008-2009-10508)

Fyrir fíkniefnalagabrot, með því að hafa á lögreglustöðinni í Keflavík, haft í vörslum sínum 0,05 g af amfetamíni er hann geymdi í beltissylgju sinni og lögregla fann við leit á honum laugardaginn 19. september 2009.

Telst háttsemi þessi varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

VII. (008-2009-10508)

Fyrir vopnalagabrot, með því að hafa, laugardaginn 19. september 2009, haft í vörslum sínum án heimildar hnúajárn sem lögregla fann við húsleit á heimili hans að Suðurgötu 31, í Reykjanesbæ.

Telst háttsemi þessi varða við 1. mgr., sbr. c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að ákærði verði dæmdur til að sæta upptöku á 0,05 g af amfetamíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001.

Þá er þess krafist að það vopn sem lögregla lagði hald á sbr. VII. ákærulið verði gerð upptæk með vísan til 1. mgr. 37. gr. vopnalaga nr. 16/1998

Ákærði hefur krafist vægustu refsingar sem lög leyfa. Þá gerir verjandi kröfu um málsvarnarlaun.

Ákærði hefur í þinghaldinu í dag játað þær sakir sem hann er borinn í ákæru.

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar eru réttilega heimfært til refsiákvæða. Hvorugur málsaðili hefur gert kröfu um að aðalmeðferð fari fram.

Dómari gaf sækjanda og verjanda kost á að tjá sig um lagaatriði og ákvörðun viðurlaga.

Ákærði sem fæddur er 21. apríl 1986 á ekki að baki nokkurn sakaferil en hér skiptir máli að hann var dæmdur þann 18. apríl 2008 í 30 daga fangelsi fyrir sviptingarakstur (brot gegn 1. mgr. 48. gr. umferðarlaga). Í máli þessu er hann sakaður um að hafa ekið fjórum sinnum sviptur ökurétti á tímabilinu frá 27. september 2008 til 7. mars 2009, að hafa ekið án ökuréttinda 19. september 2009 auk fíkniefna og vopnalagabrots.

Þykir refsing ákærða hæfilega ákveðin 4 mánaða fangelsi og vegna ríkjandi dómvenju þykir skilorðsbinding ekki koma til greina að neinu leyti.

Þá skal ákærði sæta upptöku á 0.05 g af amfetamíni og vopni sem lögregla lagði hald á við rannsókn málsins eins og segir í dómsorði.

Samkvæmt 219. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar eins og segir í dómsorði.

Ó-kk-nf Á-kk-nf H-kk-nf fulltrúi lögreglustjórans á Suðurnesjum sótti málið.

S-kk-nf S-kk-nf héraðsdómari kveður upp dóminn.

DÓMSORÐ:

Ákærði, Ó-kk-nf H-kk-nf, sæti fangelsi í 4 mánuði.

Ákærði sæti upptöku á 0,05 g af kókaíni og hnúajárni.

Þá greiði ákærði sem sakarkostnað 50.000 krónur í málsvarnarlaun verjanda síns G-kk-ef S-kk-ef að teknu tilliti til virðisaukaskatts

S-kk-nf S-kk-nf